
Objetivu di Kistionáriu sobri Ekuidadi na Saúdi di Kumunidadi é djuda kumunidadis midjora kes kondison ki ta afeta saúdi. Pa midjora saúdi di tudu algen na Massachusetts, nu ten ki obi kes pesoa ki nen sénpri tivi un opurtunidadi justu di ser saudável. 

Es kistionáriu foi kriadu ku ajuda di moradoris y organizasons di stadu interu. Óra ki bu partisipa na kistionáriu, bus spiriénsia y ideia ta djuda orienta disizons. 

Dipartamentu di Saúdi Públiku di Massachusetts (DPH) y otus ajénsia di stadu ta ben utiliza rizultadus di kistionáriu pa djuda garanti ma ses prugramas ta satisfaze nisisidadis di tudu algen di Massachusetts. 

Organizasons di kumunidadi pode utiliza rizultadus di kistionáriu pa faze mudansas ki ta da tudu algen opurtunidadi di ten un saúdi midjor. Kel-li pode inklui pidi y utiliza dinhéru pa satisfaze nisisidadis di kumunidadi, midjora kumunikason ku moradoris, y difende pulítikas ki ta riduzi bareras injustu a saúdi. 

Moradoris sima bo pode splora rizultadus y fika ta sabe más sobri spiriénsias na ses kumunidadi, si es vizita mass.gov/chei.

Bu stória pode konstrui nos futuru.

Kenha ki pode partisipa na es kistionáriu?  Bu pode partisipa na es kistionáriu si bu: 
· Ten 12 anu di idadi ô más 
		Y
•	Ta mora na Massachusetts duranti un párti di anu ô anu interu.

Sobri kistionáriu:  
Bus rispósta é confidensial y es ka ta ser asosiadu a bo. Es kistionáriu normalmenti ta dura serka di 15 minutu pa risponde. 

Es kistionáriu ta pergunta sobri:
•	Bu asésu a nisisidadis báziku, sima kuidadus di saúdi y transpórti 
•	Bu ben-star fíziku y mental 
•	Bus opinion y spiriénsia sobri vasinason 
•	Bus spiriénsia ku abitason, idukason y trabadju 
•	Informason báziku sobri bo, sima bu idadi, jéneru, rasa, y na undi ki bu ta mora (nu ka ta pidi informason pesual, sima bu nómi y inderesu)

Na final di kistionáriu, bu ta atxa un link pa rikursus pa djuda-u ten apoiu na sirvisus sima alimentason y ajuda ikunómiku, saúdi mental y konsumu di substánsias, y rikursus pa pais. 

Bu partisipason n’es kistionáriu é totalmenti opsional.  Bu pode salta kualker pergunta ki bu ka kre risponde. Bu pode pára es kistionáriu óra ki bu kre y pa kualker mutivu. 

Riskus asosiadu ku bu partisipason n’es kistionáriu é mínimu. Alguns pergunta pode ser sobri temas ki pode traze mimórias dolorozu, ansiedadi ô strés. Bu pode pauza ô pára di risponde kistionáriu si bu xinti kualker diskonfortu. Ka ten ninhun binifísiu dirétu pa bo si bo partisipa na kistionáriu. Nu entantu, kes informason ki bu partilha, ta djuda DPH oferese apoiu undi el mestedu más y trabadja with kumunidadis pa konsigi midjor saúdi. 

Bu tene perguntas? 
Si bu tene algun pergunta sobri es kistionáriu, manda un email pa Inisiativa di Ekuidadi na Saúdi di Kumunidadi: chei@mass.gov.

Es piskiza foi aprovadu pa Konselhu di Rivizon Institusional di DPH (DPH IRB) pa garanti ma el ta kunpri kes nórma rigulamentar y étiku nisisáriu pa pruteje partisipantis. Si bu kre fala ku algen di DPH IRB, bu pode kontaktá-s pa DPH.IRB@mass.gov ô pa telefóni (617) 624-5647. 

Obrigadu pa bu ténpu y interesi na kistionáriu y pamódi bu partilha bu spiriénsia ku nos!  
